ළිංවලින් කිසිදු බදු මුදලක් අයකිරීමට රජය හෝ අමාත්‍ය මණ්ඩලය තීරණයක් ගෙන නැතැයි ආණ්ඩුපක්ෂයේ ප්‍රධාන සංවිධායක, ජල සම්පාදන හා ජලාපවහන ඇමැති දිනේෂ් ගුණවර්ධන මහතා පාර්ලිමේන්තුවේදී ඊයේ (23) ප්‍රකාශ කළේය.එවැනි කිසිදු තීරණයක් ගෙන නොමැති බවත්, නිලධාරියකු එවැනි ප්‍රකාශයක් කළ ද ජනතාවාදි රජයක් ලෙස එවැනි තීරණයක් ගෙන නොමැති බවත් දිනේෂ් ගුණවර්ධන මහතා අවධාරණය කළේ ය.එජාප පාර්ලිමේන්තු මන්ත්‍රී දයාසිරි ජයසේකර මහතා වාචික පිළිතුරු අපේක්ෂාවෙන් අසන ලද ප්‍රශ්නයකට පිළිතුරු දෙමින් ඇමැතිවරයා මෙසේ පැවසීය.  .